شەفەق نیوز/فرووشتنەیل بانک ناوەندی عراقی لە پارەی گران، ئمڕوو دووشەممە، وەرێژەی ٥٨٪ داوەزیا، تا بڕەسێدە ٤٥ ملیۆن دۆلار ئەمریکی.
پەیامنێر ئاژانس شەفەق نیوز وت: بانک ناوەندی عراقی لە بانگەشەی فرووشتن پارە بیگانەگان ئمڕوو، داوەزینیگ لە فرووشتنەگانی وەڕێژەی ٥٨،١٨٪ وەخوەی دی، تا بڕەسێدە ٤٥ مەلیۆن و ٦٥٥ هەزار دۆلار، بانکەگە وە نرخ ١٤٦٠ دینار ئەرا هەر یەک دۆلار پووشادەی، وە بەراوردی وەگەرد رووژ پەنجشەممەی گوزەیشتە ک فرووشتنەگانی رەسیە ١٠٩ مەلیۆن و ١٦ هەزار دۆلار.
وتیش؛ گشت فرووشتنەگان ئەرا پاڵپشتی بنمایەگان لە دەیشت وەشیوەی هەواڵە و چەک چگن، وهیچیگ وە شیوەی کاش نەسەنیا.
پەیامنێرەگەمان ئاماژە کرد ک ٨ بانک داواکاریەیل پاڵپشتی بنمایەگان لە دەیشت جیوەجی کردن.
